09/11/2018 | Administración LocalMunicipal
Noia
Secretaría
Anuncio da convocatoria e bases para a creación dunha bolsa de traballo de persoal funcionario interino, Escala de Administración Xeral, Subescala de Xestión, A2, polo sistema de concurso-oposición

ANUNCIO DA CONVOCATORIA E BASES PARA A CREACIÓN DUNHA BOLSA DE TRABALLO DE PERSOAL FUNCIONARIO INTERINO, ESCALA ADMINISTRACIÓN XERAL, SUBESCALA DE XESTIÓN, A2, POLO SISTEMA DE CONCURSO-OPOSICIÓN Faise público que por decreto do concelleiro delegado con responsabilidades na área de persoal número 2438/2018, do 02 de novembro, aprobouse a convocatoria e as bases reguladoras do proceso selectivo para a creación dunha bolsa de traballo de persoal funcionario interino, grupo A, subgrupo A2, Escala Administración Xeral, subescala de xestión, polo sistema de concurso-oposición, cuxo teor literal se transcribe a continuación: “CONVOCATORIA E BASES QUE REXERÁN O PROCEDEMENTO DE SELECCIÓN PARA A CREACIÓN DUNHA BOLSA DE TRABALLO PARA A COBERTURA DE POSTOS DE FUNCIONARIO DE SUBESCALA DE XESTIÓN, A2 DO CONCELLO DE NOIA.1. OBXECTO.1.1. É obxecto das presentes bases é a regulación do procedemento de selección para formación dunha bolsa de traballo de persoal funcionario interino para a cobertura de postos de traballo de funcionario, escala administración xeral, subescala de xestión, grupo A, subgrupo A2 mediante o sistema de concurso-oposición, para os supostos nos que se dea algunha das circunstancias establecidas nas letras a), b) e d) do artigo 10.1. do Real Decreto Lexislativo 5/2015, do 30 de outubro, polo que se aproba o texto refundido da Lei do Estatuto Básico do Empregado Público. De conformidade co disposto no artigo 10.1., letra c), do Real Decreto Lexislativo 5/2015, do 30 de outubro, polo que se aproba o texto refundido da Lei do Estatuto Básico do Empregado Público, e 23.2., letra c), da Lei 2/2015, do 29 de abril, do emprego público de Galicia, a bolsa de traballo tamén terá por obxecto a cobertura de postos de traballo para levar a cabo a a execución de programas de carácter temporal que non respondan a necesidades permanentes da Administración.1.2. O procedemento regulado nestas bases rexerase pola normativa básica estatal constituída polo Real Decreto Lexislativo 5/2015, do 30 de outubro, polo que se aproba o texto refundido da Lei do Estatuto Básico do Empregado Público (TREBEP), a Lei 7 Lei 7/1985, do 2 de abril, reguladora das bases de réxime local (LBRL), o Real Decreto Lexislativo 781/1986, do 18 de abril, polo que se aproba o texto refundido das disposición legais vixentes en materia de Réxime Local (TRRL), o Real Decreto 896/1991, do 7 de xuño, polo que se establecen as regras básicas e os programas mínimos a que debe axustarse o procedemento de selección dos funcionarios de Administración Local, a Lei 53/1984, do 26 de decembro, de incompatibilidades do persoal ao servizo das Administracións Públicas, a normativa autonómica de aplicación constituída pola Lei 2/2015, do 29 de abril, do empregado público de Galicia, Decreto 95/1991, do 20 de marzo, polo que se aproba o regulamento de selección de persoal ao servizo da Administración Autonómica de Galicia e Lei 5/97, do 22 de xullo, de Administración Local de Galicia, e, supletoriamente, polo Real 364/1995, do 10 de marzo, polo que se aproba o regulamento xeral de ingreso do persoal ao servizo da Administración Xeral do estado e de provisión de postos de traballo e promoción profesional dos funcionarios civís da Administración Xeral do Estado, e demais lexislación concordante e de aplicación.2. DURACIÓN DO NOMEAMENTO.2.1. A duración do nomeamento do persoal funcionario interino para ocupar transitoriamente o posto de traballo estenderase ata o momento que o posto sexa cuberto por funcionario de carreira, se reincorpore o titular ou transcorra o prazo máximo legalmente establecido cando resulte necesario o seu nomeamento por acumulación ou exceso de tarefas. No suposto de que o nomeamento do persoal funcionario interino integrante da bolsa de traballo se realice para a execución de programas de traballo de carácter temporal a súa unha duración non poderá ser superior a tres anos, susceptible de ampliación ata doce meses máis se así o xustificara a duración do correspondente programa. A interinidade poderase prorrogar, por acordo expreso do órgano competente, ata a finalización do permiso por vacacións de ser acumulado no suposto de que a cobertura do posto estivese motivada pola substitución do titular.2.2. Terminada a situación de cobertura de forma interina do posto de traballo e, de selo caso, transcorrido o permiso por vacacións acumulado á situación descrita, a persoa nomeada funcionaria interina para ocupar transitoriamente o mesmo será cesada.3. NATUREZA E CARACTERÍSTICAS DA BOLSA DE TRABALLO. As persoas incluídas na bolsa de traballo resultante deste proceso selectivo, unha vez acordado o nomeamento e a toma de posesión como empregado público correspondente, o seu vínculo co Concello de Noia será o seguinte:  Vínculo: funcionario interino.  Escala: administración xeral.  Subescala: xestión.  Grupo: A  Subgrupo: A2.4. REQUISITOS DAS E DOS ASPIRANTES. Para ser admitido no procedemento que se regula nestas bases, os aspirantes deberán reunir, na data en que remate o prazo de presentación de instancias segundo a convocatoria do proceso, os seguintes requisitos: 1. Ter cumpridos os dezaseis (16) anos de idade e non ter acadado a idade de xubilación forzosa.2. Ser español/a ou nacional dun Estado membro da Unión Europea. Tamén reunirán este requisito a ou o cónxuxe de española ou español ou de persoa nacional dalgún dos Estados membros da Unión Europea, sempre que non estean separados de dereito, e os seus descendentes e os do seu cónxuxe sempre que non estean separados de dereito, sexan menores de vinte e un anos ou maiores desa idade dependentes, e as persoas incluídas no ámbito de aplicación dos tratados internacionais subscritos pola Unión Europea e ratificados por España nos cales sexa de aplicación a libre circulación de traballadoras e traballadores nos termos establecidos na normativa vixente.3. Estar en posesión, ou en condición de obtelo, o título universitario de grao ou diplomado universitario nalgunha/s das seguintes disciplinas: Dereito, Ciencias políticas e da administración, Socioloxía, Administración e dirección de empresas, Economía, Ciencias económicas e empresariais e/ou Ciencias actuariais e financeiras ou calquera outra equivalente a estas. De acordo co establecido na disposición adicional quinta da Lei 30/1984, do 2 de agosto, de medidas para a reforma da función pública, considerarase equivalente ao título de diplomado universitario ter superado tres cursos completos de licenciatura. No caso de titulacións obtidas no estranxeiro deberán posuír o documento que acredite fidedignamente a súa homologación.4. Posuír a capacidade funcional para o desempeño das tarefas atribuídas ao posto de traballo.5. Non ter sido separado mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin estar en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionario ou para exercer funcións similares ás que desempeñaban no caso do persoal laboral, no que fose separado ou inhabilitado. No suposto de ser nacional doutro Estado, non estar inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos o acceso ao emprego público.6. Non estar incurso en causas de incompatibilidade ou de incapacidade de conformidade co disposto na Lei 53/1984, do 26 de decembro, de incompatibilidades do persoal ao servizo das Administracións Públicas.7. Estar en posesión do certificado de lingua galega 4 (CELGA 4) ou equivalente. No suposto de non posuír este certificado ou título equivalente o aspirante deberá superar a proba de coñecemento do idioma galego establecida na base 12.5. PUBLICIDADE DA CONVOCATORIA, PRESENTACIÓN DE INSTANCIAS E DOCUMENTACIÓN.5.1. A convocatoria e as presentes bases publicaranse no BOP da Coruña e no taboleiro de anuncios da sede electrónico municipal (http://noia.sedelectronica. gal), así como no taboleiro de anuncios da Casa do Concello, situado na rúa Rosalía de Castro, n.º 2. A publicación dos sucesivos anuncios efectuarase no taboleiro de anuncios da Sede Electrónica do Concello de Noia e no taboleiro de anuncios do Concello de Noia, situado na rúa Rosalía de Castro, número 2.5.2. As persoas que desexen tomar parte no proceso selectivo deberán facelo constar mediante unha instancia dirixida á Alcaldía do Concello de Noia seguindo o modelo que figura como ANEXO I ás presentes bases e incluirá unha manifestación de que se reúnen todos e cada un dos requisitos da presente convocatoria na data en que remate o prazo de presentación de instancias e o compromiso, no suposto de superar o proceso e ser chamado para a cobertura dun posto de traballo como funcionario interino, de prestar xuramento ou promesa de conformidade cos artigos 53.1 do Real decreto lexislativo 5/2015, do 50 de outubro, polo que se aproba o texto refundido da Lei do Estatuto Básico do Empregado Público, o artigo 60. d) da Lei 2/2015, do 29 de abril, do emprego público de Galicia e ao Real decreto 707/1979, do 5 de abril.5.3. O prazo para presentar as solicitudes será de 20 días naturais, contados a partir do día seguinte ao da publicación do anuncio da convocatoria no Boletín Oficial da Provincia.5.4. Xunto coa instancia, solicitando participar no proceso deberá presentarse, mediante copia simple, xunto co modelo de solicitude (anexo I) debidamente asinado, a seguinte documentación na orde que se indica: a) Documento nacional de identidade ou pasaporte. b) Certificación de aptitude do Celga 4 ou do curso de aptitude equivalente ou ben a validación correspondente. c) Relación numerada dos méritos que o aspirante alegue na fase de concurso e os documentos xustificativos dos mesmos segundo o establecido na mesma base.5.5. En previsión do establecido no artigo 16.4, na disposición transitoria cuarta e na disposición final sétima da Lei 39/2015, do 2 de outubro, do procedemento administrativo común das Administracións Públicas, as instancias solicitando participar no proceso dirixiranse ao alcalde do Concello de Noia e presentaranse, debidamente cubertas, nalgunha das seguintes formas: 1. Na Oficina de Rexistro do Concello de Noia, situado na planta baixa do núm.2 da rúa Rosalía de Castro, 15200, Noia (A Coruña). 2. Nas oficinas de cCorreos, na forma que se estableza regulamentariamente.3. Nas representacións diplomáticas ou oficinas consulares de España no estranxeiro.4. A través da sede electrónica do Concello de Noia.5.6. No caso de achegar a documentación indicada a través das formas previstas na base 5.5., apartados 1, 2 e 3, deberase presentar o modelo de solicitude (Anexo I) debidamente asinado polo interesado, admitíndose copia simple do resto da documentación. As solicitudes que se presenten a través das oficinas de Correos deberán entregarse en sobre aberto para seren seladas e datadas antes de seren certificadas.5.7. No caso de achegar dita documentación a través da forma prevista na base 5.5., apartado 4, admitirase a documentación sempre que a instancia (Anexo I) veña debidamente asinada polo aspirante mediante sinatura electrónica, podendo presentarse copia simple do resto da documentación.5.8. Co obxecto de promover medidas para que as persoas con discapacidade poidan acceder aos postos de traballo na Administración, no suposto de concorrencia de empate na puntuación final entre dous aspirantes poderase achegar unha declaración responsable de que se reúne un grado de minusvalía igual ou superior ao 33% a fin de dirimir o empate conforme ao disposto na base 13.3. Para elo poderán achegar a declaración responsable contida no ANEXO I destas bases, sen prexuízo da súa acreditación posterior, de selo caso, conforme ao establecido na base 14.2. 6. ADMISIÓN DE ASPIRANTES.6.1. Finalizado o prazo de presentación das solicitudes, o Alcalde ou a/o concelleira/o delegada/o do Concello de Noia, ditará resolución aprobando a lista provisoria de admitidos e excluídos, con especificación de apelidos e nome, DNI e, de ser o caso, dos motivos de exclusión.6.2. Esta resolución publicarase no Taboleiro de anuncios do Concello de Noia e no taboleiro de anuncios da sede electrónica da municipal.6.3. Os aspirantes omitidos ou excluídos disporán dun prazo de 5 días naturais, contados a partir do día seguinte ao da publicación da devandita resolución no taboleiro de anuncios da sede electrónica municipal, para emendar os erros ou os defectos que motivaron a súa omisión ou exclusión.6.4. Transcorrido o prazo de subsanación, o órgano convocante ditará nova resolución aprobando a lista definitiva de admitidos e excluídos no proceso selectivo e fixando o lugar, data e hora de realización da valoración dos méritos alegados polos aspirantes na fase de concurso e a composición do Tribunal de selección. Desde a finalización desta fase ata o comezo da seguinte, correspondente á realización do exercicio da fase de oposición, deberá transcorrer un prazo mínimo de 24 horas.6.5. De non existir aspirantes excluídos, o Alcalde ou a/o concelleira/o delegada/o de persoal, poderá elevar a definitiva a lista provisoria na mesma resolución de aprobación, incluído tamén os datos sinalados, segundo o caso, nos apartados anteriores.6.6. A resolución pola que se aproba a lista definitiva publicarase no Taboleiro de anuncios do Concello de Noia e no taboleiro de anuncios da sede electrónica municipal.6.7. A publicación dos sucesivos anuncios para a celebración das restantes probas, así como a lista dos aspirantes aprobados en cada exercicio e de chamamentos aos aspirantes, de selo caso, efectuarase no Taboleiro de anuncios do Concello de Noia, situado na rúa Rosalía de Castro, 2 (Noia), e no taboleiro de anuncios da sede electrónica municipal.8. NOMEAMENTO E COMPOSICIÓN DO TRIBUNAL CUALIFICADOR.9. 7.1. O tribunal encargado da cualificación das probas e da supervisión do proceso será nomeado polo Alcalde ou a/o Concelleira/o delegada/o, conforme ao estipulado nos artigos 60 do EBEP, 59 da Lei 9/2015, do 29 de abril, do emprego público de Galicia, e demais lexislación de aplicación, e a súa composición farase pública consonte co establecido na base anterior. Estará composto polos seguintes membros e os seus correspondentes suplentes:  Presidente: funcionario con coñecementos técnicos na materia (titular e suplente).  Secretario: funcionario do Concello de Noiạ, que actuará con voz e voto (titular e suplente).  Vogais: tres funcionarios con coñecementos técnicos na materia (titulares e suplentes). 7.2. No nomeamento dos membros do Tribunal deberanse respectar as seguintes regras:  Órgano de selección será colexiado e a súa composición deberá axustarse aos principios de imparcialidade e profesionalidade dos seus membros, e tenderá, así mesmo, á paridade entre muller e home.  Persoal de elección e de designación política, os funcionarios interinos e o persoal eventual non poderán formar parte do órgano de selección.  A pertenza ao órgano de selección será sempre a título individual, non podendo ostentarse esta en representación ou por conta de ninguén.7.3. O Tribunal poderá dispor a incorporación aos seus traballos de asesores especialistas para as probas que estime pertinentes, limitándose ditos asesores a prestar a súa colaboración nas súas especialidades técnicas e terán voz pero non voto. O nomeamento das persoas especialistas corresponderalle ao Alcalde ou a/o Concelleira/o delegada/o a proposta do Tribunal.8. NORMAS DE FUNCIONAMENTO DO TRIBUNAL CUALIFICADOR.8.1. O Tribunal non poderá constituírse nin actuar sen a asistencia de, polo menos, a metade dos seus membros, e, en todo caso, sen asistencia do presidente e secretario.8.2. Por cada sesión do tribunal levantarase acta, que lida ao principio da sesión seguinte e feitas, de ser o caso, as rectificacións que procedan, autorizarase coa sinatura da/o secretaria/o e o visto e prace do presidente.8.3. Os membros do Tribunal, así como os asesores especialistas designados, terán que absterse de intervir cando concorran algunha das causas previstas no artigo 23 da Lei 40/2015, do 1 de outubro, de Réxime Xurídico do Sector Público, ou se tivesen realizado tarefas de preparación de aspirantes a probas selectivas, ou houberan colaborado con centros de preparación de opositores, nos cinco anos anteriores á publicación da convocatoria do proceso que regulan estas bases. A ou o presidente poderá solicitar dos membros do Tribunal e dos asesores especialistas declaración expresa de non atoparse incursos nas circunstancias previstas no artigo 23 da Lei 40/2015, do 1 de outubro, de Réxime Xurídico do Sector Público. Os aspirantes poderán recusar aos membros do tribunal cando concorran as circunstancias previstas na presente base conforme ao precepto citado no parágrafo anterior.8.4. Por resolución do Alcalde ou a/o Concelleira/o delegada/o nomearanse aos novos membros do Tribunal que substituirán ás persoas que perdesen tal condición por algunha das causas mencionadas anteriormente. Esta resolución farase pública no Taboleiro de anuncios da Casa do Concello e no taboleiro de anuncios da sede electrónica municipal.8.5. En ningún caso o tribunal poderá aprobar, nin declarar, que teñan superado as probas selectivas, un número superior de aspirantes ao de prazas convocadas. Calquera proposta de aprobados que contraveña o establecido nesta norma será nula de pleno dereito.8.6. Os membros do Tribunal, así como, aqueles asesores especialistas que nomee, terán dereito ao abono de asistencias, de conformidade co previsto no anexo IV do Real decreto 462/2002, do 24 de maio, sobre indemnizacións por razón do servizo.9. FASE DE CONCURSO.9.1. A fase de concurso, que non terá carácter eliminatorio, será a primeira obxecto de valoración. En todo caso a puntuación obtida nesta fase non poderá aplicarse para superar o exercicio da fase de oposición.9.2. Publicada a lista definitiva de aspirantes admitidos, o Tribunal reunirase en sesión non pública a efectos da súa constitución e de valorar os méritos alegados e debidamente acreditados. O resultado da valoración farase público mediante a súa exposición no Taboleiro de anuncios da Casa do Concello e no taboleiro de anuncios da sede electrónica municipal con anterioridade á realización do exercicio da fase de oposición e ata a resolución final do proceso selectivo.9.3. Deberá estarse en posesión dos méritos alegados, como máximo, na data de expiración do prazo concedido para a presentación de instancias.9.4. O Tribunal en ningún caso poderá valorar o non achegado e probado polos aspirantes na documentación aportada coa instancia, sen que sexa a concesión de prazo ningún para emendas ou correccións con posterioridade ao día do remate do prazo de presentación daquela.9.5. Os méritos que se acrediten serán valorados segundo segue, ata un total de 8 puntos: Experiencia, ata un máximo de 10 puntos:  Por servizos prestados como funcionario de carreira, funcionario interino ou persoal laboral no corpo de xestión (Subgrupos A1 e A2, ou os equivalentes grupos de clasificación A e B existentes á entrada en vigor da Lei 7/2007, do 12 de abril, e os grupos profesionais I e II do persoal laboral) de entidades locais: 0, 10 puntos/mes.  Por servizos prestados como funcionario de carreira, funcionario interino ou persoal laboral no corpo de xestión (Subgrupos A1 e/ou A2, ou os equivalentes grupos de clasificación A e B existentes á entrada en vigor da Lei 7/2007, do 12 de abril, e os grupos profesionais I e II do persoal laboral) noutras administracións públicas: 0,05 puntos/mes.  En ambos casos non se computarán servizos prestados por tempo inferior a un mes e os meses consideraranse de 30 días.  Asemade non se computarán os servizos prestados simultaneamente con outros igualmente alegados e a puntuación reducirase proporcionalmente polos prestados a tempo parcial. Forma de acreditar os méritos alegados:  Acreditarase mediante orixinal ou copia simple da certificación expedida pola administración pública ao servizo da cal prestara servizos, na que se fará constar o nome do posto, clase de persoal, duración da prestacións dos servizos, a porcentaxe da xornada, escala, subescala, grupo e corpo.10. FASE DE OPOSICIÓN.10.1. Esta fase constará dun único exercicio, obrigatorio e eliminatorio, formado por dúas partes, que terá lugar no mesmo día e hora nun único acto: Parte I (preeminentemente teórica, tipo test):  Consistirá na contestación por escrito dun cuestionario de 60 preguntas tipo test, propostas polo Tribunal, que versarán sobre os temas relacionados no Anexo II destas bases. Cada pregunta terá 4 alternativas de resposta, das cales tan só unha será correcta. Incluiranse ademais cinco (5) preguntas de reserva para o suposto de que o Tribunal, de oficio ou con base nalgunha reclamación, anulase algunha ou algunhas das preguntas incluídas no exercicio, o que se fará público no Taboleiro de anuncios da Casa do Concello e no taboleiro de anuncios da sede electrónica municipal.  Cada resposta contestada correctamente valorarase con 0,20 puntos. Para iso terase en conta que por cada resposta incorrecta descontarase unha correcta, é dicir, cada resposta errada restará 0,20 puntos. As respostas en branco non penalizarán. Parte II (preeminentemente práctica):  Consistirá na contestación por escrito a unha serie de preguntas curtas de carácter teórico-práctico propostas polo Tribunal, que versarán sobre os temas relacionados no Anexo II destas bases.10.2. O exercicio calificarase sobre un total de 20 puntos. A primeira parte terá unha puntuación de 12 puntos e a segunda parte unha puntuación de 8 puntos. Para considerar superado o exercicio será preciso obter un mínimo de 10,00 puntos sobre o total de 20,00 no conxunto do exercicio, debendo acadar un mínimo de 6,00 puntos na parte I e 4,00 na parte II.10.3. Para a realización do exercicio os aspirantes disporán dun tempo máximo de noventa minutos (100´). 10.4. Concluída a realización dos exercicios da oposición o Tribunal cualificador fará pública a relación de aspirantes que o superasen, coa indicación da puntuación ou cualificación obtida, no taboleiro de anuncios da Sede Electrónica do Concello de Noia, sen prexuízo da súa publicación no taboleiro de anuncios do Concello de Noia, situado na rúa Rosalía de Castro, número 2. Os opositores non incluídos na lista terán a consideración de non aptos e, polo tanto, quedarán eliminados do proceso selectivo.11. DESENVOLVEMENTO DAS PROBAS DA FASE DE OPOSICIÓN.11.1. As probas realizaranse a porta pechada sen outra asistencia que a dos aspirantes, membros do tribunal e os colaboradores e especialistas designados.11.2. Os aspirantes serán convocados para cada exercicio en chamamento único e por orden alfabético.11.3. Os aspirantes deberán acudir ás probas nas horas e datas dos respectivos chamamentos, sen posibilidade de aprazamento calquera que fora a causa que lles impedise acudir, excepto que a escusa sexa posible por ter amparo nun precepto legal, así como no suposto de aspirantes embarazadas ou en período de parto ou postparto debidamente acreditados.11.4. O Tribunal poderá requirir aos aspirantes, en calquera momento da práctica de calquera exercicio ou proba, que acrediten a súa identidade, para o que deberán estar provistos do documento nacional de identidade, permiso de condución ou pasaporte.11.5. O Tribunal queda facultado para resolver as dúbidas que poidan presentarse e adoptar as resolucións, criterios e medidas necesarias para a boa orde da oposición naqueles aspectos previstos ou non nestas bases, sendo en todo caso aplicable para o non previsto na presentes bases a normativa recollida na base 1.12. PROBA DE COÑECEMENTO DA LINGUA GALEGA.12.1. Para o caso de non acreditar estar en posesión do certificado de lingua galega 4 (Celga 4) ou equivalente, os participantes deberán superar unha proba de coñecemento da lingua galega dirixida á comprobación, por parte do tribunal, de que comprenden, falan e escriben o galego, cualificándose esta proba de apto ou non apto.12.2. Este exercicio realizarase unha vez transcorrido un prazo mínimo de 72 horas desde a celebración da fase de oposición, de forma que os aspirantes que se atopen nas circunstancias do apartado anterior serán chamados para a realización desta proba na forma sinalada na base 6.7. 12.3. Esta proba constará de 10 preguntas, das que 5 consistirán na tradución do castelán ao galego dun texto composto por un número máximo de corenta palabras cada unha delas, e as outras 5 preguntas consistirán na contestación a un cuestionario tipo test con catro respostas alternativas das que só unha será a correcta.12.4. Para a realización desta proba disporase dun tempo máximo de 30 minutos.12.5. A cualificación será de Apto ou Non apto. Para obter a cualificación de apto será preciso contestar correctamente a un mínimo de cinco preguntas.12.6. A proba terá carácter eliminatorio, de forma que as persoas aspirantes que non a superen quedarán excluídos do proceso.12.7. Esta proba realizarase aos aspirantes, respecto dos cales sexa necesario, no lugar, data e día que se mediante anuncio que se practicará na forma establecida na base 6.7. 13. PUNTUACIÓN FINAL DOS ASPIRANTES.13.1. A puntuación final dos aspirantes virá determinada pola suma da puntuación outorgada na fase de concurso e na de oposición, sempre que a acadada nesta última fase non sexa inferior a 10 puntos. Para formar parte da bolsa de traballo, ademais de obter a puntuación mínima sinalada, o opositor deberá acreditar estar en posesión do título do Celga 4 ou equivalente, ou ben haber superado coa cualificación de Apto a proba de coñecemento da lingua galega establecida na base 12.13.2. Unha vez calculada a puntuación final de cada aspirante, o Tribunal elaborará unha listaxe coa relación de aprobados baseándose na súa puntuación e por orde decrecente, e que constituirán no seu caso a proposta de aprobación da bolsa de traballo que se formulará ao órgano competente.13.3. No suposto de empate nas puntuacións totais finais de dous ou máis aspirantes, este resolverase tendo en conta a maior puntuación obtida na proba da oposición e, se isto non fose suficiente, pola mellor puntuación obtida na fase de concurso respecto do mérito: “a) Por servizos prestados como funcionario de carreira, funcionario interino ou persoal laboral no corpo de xestión (Subgrupos A1 e A2, ou os equivalentes grupos de clasificación A e B existentes á entrada en vigor da Lei 7/2007, do 12 de abril, e os grupos profesionais I e II do persoal laboral) de entidades locais: 0, 10 puntos/mes.” Se continua o empate, resolverase, pola mellor puntuación obtida na fase de concurso respecto do mérito: “b) Por servizos prestados como funcionario de carreira, funcionario interino ou persoal laboral no corpo de xestión (Subgrupos A1 e/ou A2, ou os equivalentes grupos de clasificación A e B existentes á entrada en vigor da Lei 7/2007, de 12 de abril, e os grupos profesionais I e II do persoal laboral) noutras administracións públicas: 0,05 puntos/mes.” Finalmente, de persistir o empate, este resolverase a favor do aspirante que acredite que teña recoñecido pola Administración competente un grado de minusvalía igual ou superior ao 33 por cento. O grado de minusvalía requirido nesta convocatoria deberá posuírse o día da finalización do prazo de presentación de solicitudes para participar neste procedemento e manterse no momento da toma de posesión. En defecto, de todo o anterior, o empate resolverase por sorteo cuxa realización se anunciará, para a posible presenza dos aspirantes afectados, sinalando o lugar, día e hora da súa celebración, mediante anuncio publicado cunha antelación mínima de corenta e oito (48) horas no taboleiro de anuncios da Sede Electrónica do Concello de Noia, sen prexuízo da súa publicación no taboleiro de anuncios do Concello de Noia, situado na rúa Rosalía de Castro, número 2.13.4. En tanto non se formalice o nomeamento e non se incorpore ao posto de traballo, os aspirantes que pasen a formar parte da Bolsa de Traballo non terán dereito a prestación económica algunha.14. LISTAXE DE PERSOAS APROBADAS E PRESENTACIÓN DE DOCUMENTACIÓN.14.1. O Tribunal publicará no Taboleiro de anuncios da Casa do Concello e no taboleiro de anuncios da sede electrónica municipal a listaxe das puntuacións totais obtidas, por orde de puntuación acadadas e elevará ao órgano competente a proposta de formación da bolsa de traballo.14.2. Feito o chamamento mediante o correspondente requirimento ao opositor integrante da bolsa de traballo que obtivera a mellor puntuación neste proceso e antes de proceder a formalización do nomeamento e a toma de posesión, no prazo de tres (3) días naturais contados a partir do día seguinte da data do requirimento, a persoa aspirante que obtivera a mellor puntuación deberá presentar a seguinte documentación:  Título universitario de grao ou diplomado universitario ou certificación administrativa acreditativa da súa obtención nalgunha/s das seguintes disciplinas: Dereito, Ciencias políticas e da administración, Socioloxía, Administración e dirección de empresas, Economía, Ciencias económicas e empresariais e/ou Ciencias actuariais e financeiras ou calquera outra equivalente a estas.  Certificación médica actualizada (antigüidade máxima de 3 meses) na que se faga constar expresamente que o aspirante posúe a capacidade funcional para o desempeño das tarefas propias do posto de traballo ao que concorre. Esta certificación non poderá ter unha antigüidade superior aos tres meses anteriores ao día de remate do prazo de presentación de instancias.  Documentación acreditativa méritos aportada na fase de concurso.  Certificado ou resolución de recoñecemento de minusvalía, expedido polo órgano competente, que se pode aportar para dirimir o desempate conforme ao disposto na base 13.3. 14.3. Esta documentación presentarase nalgunha das formas establecidas na base 5.5.  No caso de achegar a documentación indicada a través das formas previstas na base 5.5., apartados 1, 2 e 3, só se admitirá a mesma en formato orixinal, copia compulsada, copia compulsada dixitalmente ou copia auténtica ou documento asinado dixitalmente que conteña un código xerado electronicamente ou outro sistema de verificación que permita contrastar a autenticidade da copia mediante o acceso aos arquivos electrónicos do órgano ou organismo público emisor. As solicitudes que se presenten a través das oficinas de Correos deberán entregarse en sobre aberto para seren seladas e datadas antes de seren certificadas.  No caso de achegar dita documentación a través da forma prevista na base 5.5., apartado 4, admitirase a documentación que se acredite mediante a achega de copia auténtica, documento electrónico orixinal ou que conteñan un código xerado electronicamente ou outro sistema de verificación que permita contrastar a autenticidade da copia mediante o acceso aos arquivos electrónicos do órgano ou organismo público emisor. As/os aspirantes que presenten copias auténticas deberán facelo cos requisitos e conforme á regulación establecida no artigo 27 da Lei 39/2015, do 2 de outubro, do procedemento administrativo común das Administracións Públicas.14.4. Se a persoa coa puntuación máis alta no proceso, dentro do prazo indicado, agás supostos de forza maior debidamente acreditados, non presenta a documentación ou da análise da mesma extráese que carece dalgún dos requisitos sinalados na base 4, non poderá ser nomeada funcionaria interina e quedarán anuladas as súas actuacións, sen prexuízo da responsabilidade en que incorrese por falsidade na solicitude inicial. Neste suposto procederase do mesmo xeito coa seguinte persoa coa maior puntuación.15. NOMEAMENTO E TOMA DE POSESIÓN.15.1. Cumprido o requisito anterior de presentación da documentación indicada o órgano competente procederá ao nomeamento da persoa proposta como funcionaria interina, facéndose público este tamén no Taboleiro de anuncios da Casa do Concello e no taboleiro de anuncios da sede electrónica municipal.15.2. O interesado deberá tomar posesión no prazo de tres días hábiles seguintes ao da publicación do nomeamento.16. FORMACIÓN DA BOLSA DE EMPREGO.16.1. Todas as persoas que superen o proceso de selección serán incluídas nunha bolsa de traballo para os futuros nomeamentos que resulten necesarios e urxentes cando se dea algunha das circunstancias establecidas nas letras a), b), c) e d) do artigo 10.1. do Real Decreto Lexislativo 5/2015, do 30 de outubro, polo que se aproba o texto refundido da Lei do Estatuto Básico do Empregado Público.16.2. Por decreto da Alcaldía ou concelleira/o delegado con competencias na materia, a proposta do Tribunal cualificador, aprobarase a bolsa de traballo cos aspirantes que superaron o proceso selectivo, por orde de maior a menor puntuación, indicando a que obtivo cada un deles. Dita aprobación publicarase no Taboleiro de Edictos do Concello e no Taboleiro de anuncios da sede electrónica municipal.16.3. A nomeamento do persoal efectuarase seguindo a orde de puntuación establecida na bolsa de traballo, de xeito que cando se deba proceder á cobertura temporal ofertaráselle o posto de traballo ao primeiro aspirante da lista. Así, no caso de producirse a necesidade de prover un ou varios postos de traballo, coas características sinaladas, requirirase á ou ás persoas incluídas na listaxe coas maiores puntuacións, para os efectos de que, nun prazo fixado polo órgano Concello de Noia competente en función da urxencia na provisión do posto, se incorpore ao mesmo.16.4. Igualmente será fixado polo órgano competente o número de persoas por posto ás que se lle fará requirimento, indicándolle o número de orde no que se atopa na prelación establecida polo Tribunal, de tal maneira que, no suposto de que a persoa ou persoas coas maiores puntuacións non tomen posesión no prazo establecido, non aporten debidamente a documentación á que se refire a base 14, ou renuncien por escrito a prestar os servizos para os que se lle require, pasarase aos seguintes na lista. Dito requirimento será realizado de forma telefónica, deixando dilixencia desta actuación un traballador funcionario do Concello. De non ser localizado ou a falta de contestación telefónica do primeiro integrante da lista, procederase a chamar aos seguintes aspirantes. A falta de contestación telefónica dun candidato da lista para a súa incorporación non será considerada como renuncia, conservando o seu posto na mesma para as próximas incorporacións.16.5. O integrante da bolsa que obteña un nomeamento para a cobertura dun posto de traballo causará baixa na bolsa, e unha vez que finalice o seu nomeamento co concello volverá causar alta no posto que viña ocupando na mesma que lle corresponde en relación cos puntos obtidos no proceso selectivo.16.6. A renuncia a un posto de traballo ofertado suporá o pase do aspirante ao último lugar da bolsa de traballo, salvo que concorra unha das seguintes circunstancias: – Parto, baixa por maternidade ou situacións asimiladas. – Enfermidade grave que impida a asistencia ao traballo, sempre que se acredite debidamente. – Situación de incapacidade temporal. – Exercicio de cargo público representativo que imposibilite a asistencia ao traballo. – Contrato de traballo ou alta en actividade empresarial ou profesional. – Causa de forza maior que sexa apreciada con tal carácter. Todas estas circunstancias deberán acreditarse cos documentos oficiais correspondentes.16.7. Feito o chamamento mediante requirimento, a renuncia ao posto de traballo farase de forma expresa. Para elo, o aspirante comunicará a súa renuncia ao posto nun intervalo máximo de 48 horas desde que se produce o chamamento, indicando, de selo caso, a causa que a motiva a fin de determinar se concorre nun dos supostos establecidos na cláusula 16.6 ou 16.8. Se o aspirante non realiza dita comunicación no tempo indicado, deixarse dilixencia desta incidencia polo traballador funcionario do Concello e procederá a chamar aos seguintes aspirantes.16.8. A exclusión dun aspirante da bolsa de traballo poderá producirse por algún dos seguintes supostos: – Solicitude expresa. – Por rexeitamento de oferta de traballo adecuada por causa non xustificada. – Por falta de incorporación ao seu posto de traballo trala aceptación da oferta por causa non xustificada. – Ser sancionado, con carácter firme, por unha falta tipificada como grave/moi grave. – A falta de comunicación da renuncia no modo establecido 17. VIXENCIA DA BOLSA DE TRABALLO. En todo caso, a bolsa de emprego terá unha vixencia de tres anos a contar desde a súa publicación no Taboleiro de Edictos do Concello da constitución da mesma ou ata a constitución dunha nova bolsa de emprego de funcionarios da subescala de xestión, subgrupo A2. Queda condicionada a súa utilización ao que resulte da aplicación das Bases de Execución do Orzamento, así como da lexislación estatal relativa á contratación de persoal interino ou laboral temporal.18. NORMA FINAL.18.1. Estas bases vincularán ao Concello, ao Tribunal cualificador e as persoas aspirantes que participen no proceso selectivo. Así mesmo, dado que as publicacións e anuncios serán expostas nos termos indicados no clausulado precedente, entenderase que os/as aspirantes, no momento da presentación de instancia, asumen a publicidade de datos persoais (nome, apelidos, cualificacións dos exercicios, etc). A restante información, de carácter persoal, quedará reservada ao expediente interno de selección e protexida segundo o establecido polo estipulado na Lei 15/1999, do 13 de decembro, de protección de datos de carácter persoal.18.2. Estas bases, a súa convocatoria e cantos actos administrativos deriven das mesmas, poderán ser impugnadas con carácter potestativo polos interesados mediante a interposición de recurso de reposición ante o mesmo órgano que as ditou, no prazo dun mes contado dende o día seguinte ao da súa publicación no BOP; ou ben directamente, mediante recurso contencioso–administrativo ante o xulgado do contencioso–administrativo, no prazo de dous meses contado dende o día seguinte ao da súa publicación no BOP, sen prexuízo da interposición de calquera outro recurso que se estime oportuno. ANEXO I MODELO DE INSTANCIA PARA PARTICIPAR NO PROCEDEMENTO DE SELECCIÓN, MEDIANTE o SISTEMA DE CONCURSO-OPOSICIÓN, DE PERSOAL FUNCIONARIO INTERINO PARA PROVER TRANSITORIAMENTE UN POSTO DE TRABALLO DE FUNCIONARIO DE SUBESCALA DE XESTIÓN, SUBGRUPO A2, DO CONCELLO DE NOIA Tendo coñecemento da convocatoria publicada no Boletín Oficial da Provincia número., de data. /. /., para prover transitoriamente, como funcionario interino, un posto de traballo de funcionario da subescala de xestión, subgrupo A2, mediante o sistema de concurso-oposición, 1) SOLICITO tomar parte no devandito procedemento selectivo.2) DECLARO que son certos os datos consignados nesta solicitude e que reúno todos e cada un dos requisitos necesarios para o ingreso na función pública e as sinaladas na correspondente convocatoria e que me comprometo a prestar xuramento ou promesa de conformidade cos artigos 53.1 do Real decreto lexislativo 5/2015, do 50 de outubro, polo que se aproba o texto refundido da Lei do Estatuto Básico do Empregado Público, o artigo 60. d) da Lei 2/2015, do 29 de abril, do emprego público de Galicia e co Real decreto 707/1979, do 5 de abril.3) DECLARO non ter sido separada/o mediante expediente disciplinario do servizo de calquera das administracións públicas ou dos órganos constitucionais ou estatutarios das comunidades autónomas, nin encontrarme en inhabilitación absoluta ou especial para empregos ou cargos públicos por resolución xudicial, para o acceso ao corpo ou á escala de funcionario e non ter sido condenada/o por delito doloso, nin encontrarme en inhabilitación absoluta ou especial para empregos ou cargos públicos por resolución xudicial, para o acceso ao corpo ou á escala de funcionario.4) DECLARO non estar inhabilitado ou en situación equivalente nin ter sido sometido a sanción disciplinaria ou equivalente que impida, no meu Estado, nos mesmos termos, o acceso ao emprego público (declaración aplicable para o caso de que o asinante sexa nacional doutro Estado). 5) A efectos de dirimir o empate conforme ao disposto nestas bases deste procedemento de selección, DECLARO que reúno un grado de discapacidade igual ou superior ao 33%. (Marca a casilla correspondente, en caso de non marcar) 6) ACHEGO orixinal ou copia simple dos seguintes documentos:  Documento nacional de identidade ou pasaporte.  Certificación de aptitude do Celga 4 ou do curso de aptitude equivalente ou ben a validación correspondente.  Relación numerada dos méritos que alego e os documentos xustificativos dos mesmos segundo o establecido na mesma base 9. Lugar, data e sinatura. SR. ALCALDE DO CONCELLO DE NOIA ANEXO II TEMARIO PARTE XERAL Tema 1. A Constitución española de 1978. Características xerais, estrutura e contido. Principios constitucionais: o estado social e democrático de dereito. O procedemento de reforma. Tema 2. Os dereitos e deberes fundamentais dos cidadáns. A protección dos dereitos fundamentais. O recurso de amparo. Tema 3. A Coroa. As funcións do Rei. O refrendo. Tema 4. O poder lexislativo. As Cortes Xerais. Composición, elección e disolución. Atribucións e funcionamento das Cámaras. Os órganos de control dependentes das Cortes Xerais: O Defensor do Pobo e o Tribunal de Contas. Tema 5. O poder executivo. O Goberno no sistema constitucional español. A designación e remoción do Presidente do Goberno. O Goberno: composición e funcións. Tema 6. A administración pública na Constitución. A regulación da administración na Lei do procedemento administrativo común das Administracións Públicas e na Lei do réxime xurídico do sector público. Tema 7. O poder xudicial. A organización da administración de xustiza en España: órdenes xurisdicionais, clases de órganos xurisdicionais e as súas funcións. O Consello Xeral do Poder Xudicial. Tema 8. A organización territorial do Estado na Constitución. Características do estado autonómico. O sistema de distribución de competencias entre o Estado e as comunidades autónomas. As relacións entre o Estado e as comunidades autónomas. Tema 9. O Tribunal Constitucional. Composición, designación, organización e funcións. O sistema español de control da constitucionalidade das leis. Tema 10. O estatuto de autonomía de Galicia. O Parlamento. A Xunta de Galicia. O Presidente. O Consello de Contas de Galicia. Tema 11. A Unión Europea: orixe e evolución. Institucións comunitarias. O ordenamento comunitario: tratados e dereito derivado. Directivas e regulamentos comunitarios. Tema 12. A relación xurídico-administrativa. Concepto. Suxeitos da relación xurídico-administrativa: as administracións públicas. O administrado. A súa capacidade xurídica e de obrar. As situacións xurídicas do administrado en xeral. Os dereitos dos cidadáns na Lei de procedemento administrativo común das administracións públicas. Tema 13. O principio de legalidade da Administración: a súa construción técnica. As potestades administrativas: concepto. A atribución de potestades. Potestades regradas e potestades discrecionais. O control da discrecionalidade: en especial o control do fin e a desviación de poder. O principio de autotutela. PARTE ESPECIAL Tema 14. O procedemento administrativo: concepto e natureza. A Lei de procedemento administrativo común das administracións públicas. Ámbito de aplicación. Principios informadores. Fases do procedemento administrativo: iniciación, ordenación, instrución e terminación. Especial referencia ao silencio administrativo. Tema 15. O acto administrativo: concepto e clases. Elementos do acto administrativo: suxeito, obxecto, causa, fin e forma. Notificación e publicación dos actos administrativos. A eficacia do acto administrativo: principios xerais. Executividade e suspensión. Procedementos de execución. Tema 16. Os recursos administrativos: concepto e clases. Requisitos xerais. Materia obxecto de recurso, lexitimación e órgano competente. Recurso de alzada, de reposición e de revisión. Tema 17. Nulidade de pleno dereito e anulabilidade dos actos administrativos. Revogación e revisión de oficio dos actos administrativos nulos e anulables: casos en que procede. Procedemento. Rectificación de erros. A impugnación xurisdicional de actos pola propia Administración: a declaración de lesividade. Tema 18. A xurisdición contencioso-administrativa: concepto e natureza. Capacidade procesual, lexitimación, representación e defensa. Actos impugnables. O recurso contencioso-administrativo: procedemento xeral. Tema 19. Principios do exercicio da potestade sancionadora. O procedemento sancionador. Tema 20. A responsabilidade patrimonial da Administración. Características da institución no sistema español. Lesión determinante, suxeitos imputables e causas de imputación. A extensión da reparación. A acción de responsabilidade. Tema 21. Os contratos das Administracións Públicas. Clases. Contratos administrativos especiais. Réxime xurídico dos contratos privados. A administración contratante: entes incluídos e excluídos da Lei 9/2017, do 8 de novembro, de Contratos do Sector Público. Tema 22. O contratista: capacidade, solvencia, prohibicións e clasificación. Procedementos e formas de adxudicación. Garantías. Perfeccionamento e formalización do contrato. Tema 23. O contrato de obras. Actuacións administrativas preparatorias. Formas de adxudicación. Formalización. Efectos. Extinción. Execución de obras pola administración. Tema 24. O contrato de subministros. Réxime xurídico. Execución, modificación, cumprimento e resolución. Tema 25. O contrato de servizos. Réxime xurídico, execución, modificación, cumprimento e resolución. Tema 26. O contrato de concesión de obra pública. Principios, dereitos e obrigas das partes. Prerrogativas e dereitos da Administración. Réxime económico financeiro. Extinción. Subcontratación. Tema 27. A expropiación forzosa: natureza e xustificación da potestade expropiatoria. O procedemento expropiatorio xeral. A declaración de urxencia da ocupación de bens afectados pola expropiación. Tema 28. Os servizos públicos. Concepto e modos de xestión dos servizos públicos. Tema 29. O dominio público. Concepto e natureza. Elementos: suxeito, obxecto e destino. Afectación e mutacións demaniais. Uso e utilización. A concesión e a reserva demanial. Tema 30. Dominios públicos especiais. Aspectos esenciais da regulación relativa a augas, montes, minas, estradas e costas. Tema 31. Persoal ao servizo das Administracións públicas. Funcionarios. Persoal laboral e eventual. O Texto refundido da Lei do estatuto básico do emprega público e a Lei do emprego público de Galicia. Tema 32. A xestión do persoal. Sistemas de acceso. Provisión de postos de traballo. A estrutura da función pública. Grupos e niveis. Tema 33. A carreira administrativa. Situacións administrativas dos funcionarios. Réxime de incompatibilidades. Extinción da relación funcionarial. Tema 34. A administración local na Constitución. O principio de autonomía local. Clases de entidades locais. O Municipio: concepto e elementos. O termo municipal. A poboación municipal. O padrón de habitantes. O estatuto dos veciños. Tema 35. As competencias municipais. Competencias propias. Competencias atribuídas por delegación. A cláusula de capacitación xeral e outras competencias. Os convenios sobre exercicio de competencias e servizos municipais. Os servizos mínimos. Tema 36. O sistema electoral local. Causas de inelixibilidade e incompatibilidade. Elección de Concelleiros e Alcaldes. Procedementos de remoción do Presidente da Corporación. Tema 37. A organización municipal. Órganos necesarios: o alcalde, tenentes de alcalde, o pleno e a xunta de goberno local. Órganos complementarios: comisións informativas e outros. Réxime de delegación de competencias. Tema 38. O Pleno da Corporación local: composición, elección de concelleiros, réxime de sesións e acordos. Os grupos políticos. O estatuto dos membros electos das Corporacións Locais. Tema 39. A provincia. A cooperación municipal. Outras entidades locais: lexislación básica e lexislación autonómica. Entidades locais de ámbito inferior ao municipio. As comarcas. As mancomunidades de municipios. As áreas metropolitanas. Tema 40. Libros de actas e resolucións. Certificacións, comunicacións, notificacións e publicación dos acordos municipais. O rexistro de documentos. Tema 41. A potestade regulamentaria das entidades locais. As ordenanzas e regulamentos. Clases. Procedemento de elaboración e aprobación. O regulamento orgánico. Os bandos. Tema 42. Relacións entre a administración estatal, autonómica e local. Organismos da administración estatal e autonómica competentes en materia de entes locais. Tema 43. Singularidades do procedemento administrativo das entidades locais. Tramitación dos expedientes. Os interesados. Abstencións e recusacións. Recursos administrativos e xurisdicionais contra os actos locais. Tema 44. O persoal ao servizo das corporacións locais: clases e réxime xurídico. Os funcionarios da administración local con habilitación de carácter nacional. Cadros de persoal e relacións de postos de traballo. A oferta de emprego público, os plans de emprego e outros sistemas de racionalización. Tema 45. Sistemas de selección e de provisión de postos de traballo. Dereitos, deberes e situacións administrativas do persoal ao servizo das corporacións locais. Dereitos económicos e seguridade social. Negociación colectiva. Réxime de incompatibilidades. Réxime disciplinario. Tema 46. As formas de actividade das entidades locais. A intervención administrativa local na actividade privada. As licencias e autorizacións administrativas. A actividade de fomento. Tema 47. O servizo público nas entidades locais. Os modos de xestión. Especial referencia á concesión de servizos. O consorcio. Tema 48. Os bens das entidades locais. Clases. Bens de dominio público. Bens patrimoniais. Os bens comunais. Os montes veciñais en man común. O inventario de bens municipal. Tema 49. Os recursos das facendas locais. A imposición e ordenación de tributos e o establecemento de recursos non tributarios. Tema 50. Os ingresos públicos: concepto e clasificación. Ingresos ordinarios e extraordinarios. Os impostos: clases. Taxas, prezos públicos e contribucións especiais. Tema 51. O Orzamento xeral das entidades locais. Elaboración e aprobación. Especial referencia ás bases de execución do orzamento. Tema 52. A estrutura orzamentaria. A Orde EHA 3565/2008, do 3 de decembro: clasificación do gasto e do ingreso. Tema 53. As modificacións orzamentarias: concepto, clases, financiamento e tramitación. Tema 54. A execución do orzamento de gastos e de ingresos: as súas fases. Os gastos de carácter plurianual. Tema 55. A recadación de tributos: o procedemento de recadación en período voluntario; o procedemento en vía de apremio. O aprazamento e o fraccionamento do pago. Tema 56. Texto refundido da lei do solo e rehabilitación urbana. Obxecto. O principio de desenvolvemento territorial e urbano sostible. Estatuto básico da iniciativa e participación na actividade urbanística. Estatuto xurídico da propiedade do solo. Estatuto básico da promoción das actuacións urbanísticas. Bases de réxime do solo. Regras procedimentais comúns e normas civís. Tema 57. Lei do solo de Galicia. Principios xerais. Clasificación do solo. Réxime do solo urbano. Réxime do solo de núcleo rural. Réxime do solo urbanizable. Réxime do solo rústico na lexislación galega. Efectos da aprobación Tema 58. Instrumentos de planeamento urbanístico na lexislación galega. Plan xeral de ordenación municipal: formulación e contido, documentación, procedemento de aprobación, competencia para a aprobación definitiva. Efectos da aprobación dos instrumentos de planeamento urbanístico. Suspensión de licenzas. Execución do planeamento urbanístico. Tema 59. Intervención na edificación e uso do solo na lexislación galega. Licenzas urbanísticas e comunicacións previas. Procedemento de outorgamento de licenzas. Prelación de licenzas e outros títulos administrativos. Caducidade das licenzas. Procedemento para a tramitación das comunicacións previas. Actos promovidos polas administracións públicas. Parcelacións urbanísticas: división e segregación de fincas e réxime de parcelacións e divisións de terreos. Tema 60. Intervención na edificación e uso do solo na lexislación galega: deberes de uso, conservación e rehabilitación, ordes de execución e declaración de ruína. Disciplina urbanística na lexislación galega: inspección urbanística, protección da legalidade urbanística e infraccións e sancións urbanísticas. Noia, a 5 de novembro de 2018. Maria Sixta Sizalima Senger O concelleiro responsable da área de persoal P. D. (Decreto 2083/2018)